**V Ý Z V A**

na predkladanie ponúk

podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov (ďalej len „ZoVO“)

**1. Názov verejného obstarávateľa**:

Verejný obstarávateľ: Zariadenie pre seniorov BOHUNKA

Sídlo verejného obstarávateľa: Hlavná Bohunice 1/70, 919 30 Jaslovské Bohunice

IČO: 42404631

Bankové spojenie: Prima banka Slovensko, a.s.

Číslo účtu: 1951450001/5600

IBAN : SK79 5600 0000 0019 5145 0001

Kontaktné miesto: Zariadenie pre seniorov BOHUNKA, Hlavná Bohunice 1/70, 919 30 Jaslovské Bohunice

e-mail: bohunka@jaslovske-bohunice.sk

Kontaktná osoba verejného obstarávateľa určená pre styk so záujemcami /uchádzačmi:

Ing. Zlatica Legényová, tel. č. : 0903174444

**2. Názov zákazky**

„Zabezpečenie stravovacích služieb“

**3. Predpokladaná hodnota zákazky**: **215.000,00 EUR bez DPH**

Verejný obstarávateľ si vyhradzuje právo neprijať ponuku, ktorej návrh na plnenie kritéria bude vyšší ako predpokladaná hodnota zákazky.

**4. Opis predmetu zákazky**

Predmetom zákazky je zabezpečenie stravovacích služieb pre verejného obstarávateľa na obdobie 24 mesiacov. Podrobný opis predmetu zákazky je prílohou č. 1 tejto výzvy.

**5. Druh zákazky**: Zákazka na poskytnutie služieb.

**6.** **Číselný kód** pre hlavný predmet a doplňujúce predmety z Hlavného slovníka, prípadne

alfanumerický kód z Doplnkového slovníka Spoločného slovníka obstarávania(CPV/SSO):

Hlavný predmet obstarávania - 55500000-5 - Služby jedální a hromadného stravovania

Doplňujúci predmet obstarávania- 55521200-0 - Donáška stravy

**7. Výsledok verejného obstarávania**

Výsledkom verejného obstarávania bude uzatvorenie Zmluvy o poskytovaní stravovacích služieb.

**8. Požadovaná lehota, resp. trvanie zmluvy**

Lehota plnenia: 24 mesiacov odo dňa účinnosti zmluvy.

**9. Hlavné podmienky financovania a platobné dojednania**

9.1 Predmet zákazky bude financovaný z prostriedkov verejného obstarávateľa. S úspešným uchádzačom bude podpísaná Zmluva o poskytovaní stravovacích služieb.

9.2 Platobné podmienky sú uvedené v návrhu Zmluvy o poskytovaní stravovacích služieb, ktorý tvorí prílohu č. 3 tejto výzvy. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom.

9.3 Splatnosť faktúry je 30 dní od jej preukázateľného doručenia verejnému obstarávateľovi. Platobná povinnosť verejného obstarávateľa sa považuje za splnenú v deň, keď bude z jeho bankového účtu poukázaná príslušná platba na účet úspešného uchádzača. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu, alebo ak nebude po stránke vecnej či formálnej správne vystavená, bude vrátená na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry.

9.4 Verejný obstarávateľ neposkytuje preddavok, ani zálohovú platbu.

**10. Podmienky účasti**

**10.1 OSOBNÉ POSTAVENIE**

Informácie a formálne náležitosti nevyhnutné na splnenie podmienok účasti týkajúcich sa osobného postavenia - § 32 ZoVO

10.1.1 Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) a f) ZoVO. Ich splnenie uchádzač alebo každý člen skupiny dodávateľov voči verejnému obstarávateľovi nepreukazuje.

10.1.2 Verejný obstarávateľ si splnenie podmienok účasti osobného postavenia overí na portáli [www.oversi.gov.sk](http://www.oversi.gov.sk) alebo v zozname hospodárskych subjektov vedeným Úradom pre verejné obstarávanie a v Registri osôb so zákazom vedeným Úradom pre verejné obstarávanie.

10.1.3 Verejný obstarávateľ neuzavrie zmluvu s uchádzačom, u ktorého existuje dôvod na vylúčenie podľa § 40 ods. 6 písm. f) ZoVO.

Odôvodnenie primeranosti podmienok účasti: Požiadavka bola stanovená v súlade s platnou legislatívou.

**10.2 FINANČNÉ A EKONOMICKÉ POSTAVENIE**

Informácie a formálne náležitosti nevyhnutné na splnenie podmienok účasti týkajúcich sa finančného a ekonomického postavenia – § 33 ZoVO

Nevyžaduje sa.

**10.3 TECHNICKÁ A ODBORNÁ SPÔSOBILOSŤ**

Informácie a formálne náležitosti nevyhnutné na splnenie podmienok účasti týkajúcich sa technickej a odbornej spôsobilosti - § 34 ZoVO

10.3.1 Uchádzač na preukázanie technickej spôsobilosti alebo odbornej spôsobilosti podľa § 34 ods. 1 písm. a) ZoVO musí vo svojej ponuke predložiť zoznam poskytnutých služieb za predchádzajúce tri roky odo dňa zverejnenia tejto výzvy na webovom sídle verejného obstarávateľa s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZoVO.

10.3.1.1 Minimálna požadovaná úroveň štandardov: Uchádzač preukáže, že za tri roky odo dňa zverejnenia tejto výzvy na webovom sídle verejného obstarávateľa plnil zákazky, predmetom ktorých bolo „Zabezpečenie stravovacích služieb“ v súhrnnej hodnote **215.000,00 EUR s DPH.**

Odborná spôsobilosť – doloženie profesijného životopisu asistentky výživy v pracovnom pomere dodávateľa.

Odôvodnenie primeranosti podmienok účasti: Verejný obstarávateľ uvedenou podmienkou účasti overuje skutočnosť, či uchádzač má dostatočné skúsenosti s realizáciou služieb rovnakého alebo porovnateľného charakteru ako je predmet zákazky.

10.3.2 Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač predložením čestného vyhlásenia, v ktorom takúto osobu identifikuje a vo vzťahu k nej vyhlási, že pri plnení zmluvy alebo koncesnej zmluvy bude skutočne používať jej kapacity. V prípade, ak sa uchádzač stane úspešným, skutočnosť podľa druhej vety preukáže pred podpisom zmluvy písomnou zmluvou uzavretou s touto osobou. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté.

V súlade s Výkladovým stanoviskom č. 8/2016 Úradu pre verejné obstarávanie platí, že v prípade, ak uchádzač alebo záujemca využíva na preukázanie technickej alebo odbornej spôsobilosti technické a odborné kapacity inej osoby (tzv. inej osoby), táto osoba je povinná spĺňať podmienky účasti týkajúce sa osobného postavenia v rovnakom rozsahu, ako samotný uchádzač. Pri vyhodnocovaní splnenia podmienok účasti týkajúcich sa osobného postavenia tejto osoby bude verejný obstarávateľ postupovať podľa bodu 10.1.2 tejto výzvy.

**11. Kritériá na vyhodnotenie ponúk**

Najnižšia cena za celý predmet zákazky v EUR vrátane DPH (na dve desatinné miesta).

Uchádzač musí predložiť Návrh na plnenie kritérií, t.j. vyplnenú prílohu č. 2 tejto výzvy podpísaný uchádzačom alebo osobou oprávnenou konať za uchádzača.

**12. Lehota na predkladanie ponúk uplynie dňa: 20. 04. 2022 do 10.00 hod.**

**13. Miesto a spôsob predloženia ponúk**

Ponuku je možné predložiť LEN v elektronickej podobe

13.1 Ponuka je doručená na adresu: bohunka@jaslovske-bohunice.sk

13.2 Do predmetu e-mailu treba uviesť heslo: „Zabezpečenie stravovacích služieb“.

13.3 Všetky dokumenty podpísané uchádzačom alebo osobou oprávnenou konať za uchádzača, budú oskenované (scan) a doručené v lehote na predkladanie ponúk na vyššie uvedenú e-mailovú adresu.

13.4 Maximálna veľkosť prijatej pošty 1 doručeného e-mailu na e-mail kontaktnej osoby verejného obstarávateľa je max. 10 MB, a to vrátane príloh.

**14. Obsah ponuky**

Ponuka musí obsahovať:

14.1 Doklady/dokumenty v súlade s bodom 10.3 tejto výzvy.

14.2 Ocenený Návrh na plnenie kritéria (Príloha č. 2 tejto výzvy) podpísaný uchádzačom alebo osobou oprávnenou konať za uchádzača vrátane identifikačných údajov. Ak uchádzač nie je platiteľom DPH, na túto skutočnosť upozorní a v ponuke uvedie cenu celkom.

14.3 Podpísaný a doplnený Návrh Zmluvy o poskytovaní stravovacích služieb (Príloha č. 3 tejto výzvy), podpísaný uchádzačom alebo osobou oprávnenou konať za uchádzača.

**Ak uchádzač nepredloží elektronicky všetky doklady a dokumenty podľa bodu 14. tejto výzvy a nebude možné uplatniť inštitút vysvetlenia/doplnenia v zmysle ZoVO, nebude jeho ponuka zaradená do hodnotenia.**

**15. Jazyk, v ktorom možno predložiť ponuky**

Štátny jazyk, slovenský jazyk. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku.

**16. Ďalšie informácie**

16.1 Vzájomná komunikácia a dorozumievanie medzi verejným obstarávateľom, záujemcami, resp. uchádzačmi ohľadom vysvetľovania podmienok účasti vo verejnom obstarávaní uvedených vo výzve na predkladanie ponúk alebo iných dokumentov poskytnutých verejným obstarávateľom v lehote na predkladanie ponúk sa bude uskutočňovať iba v štátnom (slovenskom) jazyku. Prípadné nejasnosti je možné konzultovať s kontaktnou osobou:

Ing. Zlatica Legénoyvá, tel.+ 421903174444

e-mail: bohunka@jaslovske-bohunice.sk

**17. Minimálna lehota, počas ktorej sú ponuky uchádzačov viazané**

Do 60-tich dní od uplynutia lehoty na predkladanie ponúk.

**18. Dátum zaslania výzvy na predkladanie ponúk:** 29. 03. 2022

**Prílohy k Výzve na predkladanie ponúk:**

Príloha č. 1 – Opis predmetu zákazky

Príloha č. 2 - Návrh na plnenie kritéria

Príloha č. 3 - Návrh Zmluvy o poskytovaní stravovacích služieb